ટોળાએ કાયદોમાં હાથમાં લીધો અને હિંસા ફાટી નિકળી, આ બધુ થયુ ત્યારે ત્યાં પોલીસ હતી, પણ ખાખી કપડામાં રહેલા પોલીસ અધિકારીઓ પણ પોલીસને જેમ વિચાર અને વ્યવહાર કરવાને બદલે હિન્દુઓનું ટોળુ જે પ્રકારની લાગણી અનુભવી રહ્યુ હતું તેવી જ લાગણી અનુભવી રહ્યા હતા જેના કારણે પોલીસની હાજરીમાં હિંસાનો તાંડવ થયો, બધા પોલીસે આવુ કર્યુ તેવુ નથી, અમદાવાદમાં આઈપીએસ અધિકારી શીવાનંદ ઝા અને વી એમ પારઘી અને ભાવનગરમાં રાહુલ શર્મા જેવા પોલીસ અધિકારી હતા, જેમણે જન્મે હિન્દુ હોવા છતાં હિન્દુ તરીકે વિચાર કરવાને બદલે પોલીસ તરીકે  વિચાર કર્યો અને તે પ્રમાણે કામ પણ કર્યુ હતું, પણ ટોળા કરતા અલગ વિચારવુ અને એકલા ઉભા રહેવાનું ખુબ મુશ્કેલ હોય છે જે બધાને માટે શકય પણ હોતુ નથી, કારણ એકલા ઉભા રહેવાની હિમંત પણ હોવી જોઈએ અને કિમંત ચુકવવાની તૈયારી પણ હોવી જોઈએ.